Πτήση 6491 της Turkish Airlines

Η πτήση 6491 της Turkish Airlines (TK6491/THY6491) ήταν μια προγραμματισμένη πτήση μεταφοράς εμπορευμάτων την οποία είχε αναλάβει να εκτελέσει η ACT Airlines, για λογαριασμό της Turkish Cargo, από το Χονγκ Κονγκ προς την Κωνσταντινούπολη, μέσω του Μπισκέκ της Κιργιζίας.http://www.eleftherostypos.gr/diethni/70325-lathos-toy-pilotoy-prokalese-tin-aeroporiki-tragodia-sto-kirgistan/ Στις 16 Ιανουαρίου 2017 το αεροσκάφος Boeing 747-400F που εκτελούσε την παραπάνω διαδρομή συνετρίβη κατά τη διάρκεια της προγραμματισμένης προσγείωσης στο Διεθνές Αεροδρόμιο του Μάνας στο Μπισκέκ. Συνολικά 39 άτομα, συμπεριλαμβανομένων των τεσσάρων μελών του πληρώματος και 35 άτομα που κατοικούσαν στην περιοχή κοντά στο αεροδρόμιο, σκοτώθηκαν από τη συντριβή.http://www.bbc.co.uk/news/world-asia-38633526http://www.telegraph.co.uk/news/2017/01/16/turkish-airlines-cargo-jet-crash-kills-16-kyrgyzstan/

Αεροπλάνο
Το εμπλεκόμενο αεροσκάφος ήταν ένα Boeing 747-412F, με αριθμό νηολόγησης αεροσκάφους TC-MCL και με σειριακό αριθμό του κατασκευαστή 32897.https://aviation-safety.net/database/record.php?id=20170116-0https://infogalactic.com/info/Turkish_Airlines_Flight_6491 Η πρώτη πτήση του αεροσκάφους πραγματοποιήθηκε στις 13 Ιανουαρίου 2003 και τέθηκε σε υπηρεσία από την Singapore Airlines Cargo με αριθμό νηολόγησης 9V-SFL.http://www.airfleets.net/ficheapp/plane-b747-32897.htm Μετά από πολλαπλές περιόδους ακινησίας, το αεροσκάφος αποκτήθηκε από την τουρκική εταιρία μεταφοράς φορτίου ACT Airlines το 2015, η οποία στη συνέχεια άρχισε να λειτουργεί για λογαριασμό της Turkish Cargo.http://www.aek365.com/a-499858/latho-tou-pilotou-erikse-to-aeroskafo-panw-sta-spitia-sto-kirgistan.htm Το αεροσκάφος είχε πετάξει συνολικά πάνω από 45.000 ώρες και 8.000 κύκλους, σύμφωνα με στοιχεία του Ιουνίου του 2016. Ο τελευταίος έλεγχος συντήρησης, λεγόμενος C check, ολοκληρώθηκε στις 6 Νοεμβρίου 2015.http://www.aljazeera.com/news/2017/01/turkish-cargo-plane-crashes-kyrgyzstan-170116033328654.htmlhttp://www.rusaviainsider.com/turkish-cargo-boeing-747-crashes-near-bishkek/

Δυστύχημα
Στις 07:19 τοπική ώρα (01:19 UTC), στις 16 Ιανουαρίου 2017, το αεροσκάφος συνετρίβη σχεδόν 1 χλμ μακριά από το τέλος του διαδρόμου 26 στο Διεθνές Αεροδρόμιο του Μάνας, σε συνθήκες έντονης ομίχλης.http://avherald.com/h?article=4a38d07d Σύμφωνα με τις αρχικές αναφορές, το αεροσκάφος απέτυχε να αποκτήσει αρκετό υψόμετρο στην προσπάθειά του να ακυρώσει την προσγείωση. Η συντριβή του στο έδαφος προκάλεσε την καταστροφή πολλών σπιτιών. Οι αρχές της Κιργιζίας δήλωσαν αργότερα ότι το πλήρωμα έκανε μια προσπάθεια να προσγειώσει το αεροσκάφος και όχι να την διακόψει.http://svodka.akipress.org/news:1357870?from=portal&place=lastmostread

Συνολικά, 39 άτομα σκοτώθηκαν στη συντριβή: τα τέσσερα μέλη του πληρώματος και 35 κάτοικοι της Ντάτσα-ΣΟΥ, μια κατοικημένη περιοχή που βρίσκεται περίπου 2 χιλιόμετρα δυτικά του αεροδρομίου. Μεταξύ των νεκρών ήταν 17 παιδιά.

Μάρτυρες και διασώστες ανέφεραν ότι βρήκαν ότι τον πιλότο να διατηρεί τις αισθήσεις του, δεμένος στο κάθισμά του. Αργότερα, όμως, πέθανε ενώ βρισκόταν στο νοσοκομείο.

Τριάντα επτά άτομα στο έδαφος τραυματίστηκαν, συμπεριλαμβανομένης μια ομάδας παιδιών. Δεκαεννέα σπίτια καταστράφηκαν στο σημείο της συντριβής και άλλα επτά υπέστησαν ζημιές. Το Διεθνές Αεροδρόμιο του Μάνας έκλεισε, αμέσως μετά το ατύχημα, με όλες τις πτήσεις του να ακυρώνονται.http://www.rbc.ru/photoreport/16/01/2017/587c66f79a794787767606f7

Άμεσες αντιδράσεις
Ο αντιπρόεδρος της Κιργιζίας Μουχαμετκαλί Αμπουλκαζίγιεφ ανέφερε το ίδιο πρωί ότι περισσότεροι από 1.000 εργάτες διάσωσης βρίσκονταν στο σημείο του δυστυχήματος. Ο υπουργός υγείας Ταλαντμπέκ Μπατιραλίγιεφ ανέφερε ότι στις 11:46 π.μ. (τοπική ώρα) περίπου 56 γιατροί και ψυχολόγοι και 14 πληρώματα ασθενοφόρων είχαν αποσταλεί στην περιοχή.http://www.ibtimes.com/kyrgyzstan-cargo-plane-crash-turkish-airplane-crash-kills-dozens-near-bishkek-2475853

Πολλοί αρχηγοί κρατών εξέφρασαν τα συλλυπητήριά τους, συμπεριλαμβανομένων των προέδρων των άλλων μελών της Κοινοπολιτείας Ανεξαρτήτων Κρατών και του πρωθυπουργού της Τουρκίας.

Η επόμενη ημέρα κηρύχθηκε ως ημέρα εθνικού πένθους στην Κιργιζία.

Έρευνα
Η αιτία της συντριβής δεν ήταν άμεσα ξεκάθαρη. Ο υπουργός εκτάκτων καταστάσεων της Κιργιζίας, Κουμπάτμπεκ Μπόρονοφ, δήλωσε ότι ήταν το περιβάλλον στο Μάνας ήταν ομιχλώδες στο Manas, αλλά οι καιρικές συνθήκες δεν ήταν και τόσο δυσμενείς. Το απόγευμα της 16ης Ιανουαρίου βρέθηκε ένας από τους δύο καταγραφείς πτήσεως, ενώ ο δεύτερος εντοπίστηκε αργότερα.http://www.protothema.gr/world/article/645742/lathos-tou-pilotou-erixe-to-aeroskafos-pano-sta-spitia-sto-kirgistan/ Τόσο ο καταγραφέας στοιχείων πτήσης (FDR), όσο και ο καταγραφέας φωνής του θαλάμου διακυβέρνησης (CVR) υπέστησαν ζημιές κατά τη συντριβή και, παρόλο που οι ειδικοί κατάφεραν να ανακτήσουν δεδομένα από το FDR, απέτυχαν να αποσπάσουν στοιχεία από το CVR. Σύμφωνα με την προκαταρκτική έρευνα, το αεροσκάφος λάμβανε λάθος ενδείξης από τα όργανα του συστήματος προσγείωσης.https://www.flightglobal.com/news/articles/crashed-747s-flight-recorders-badly-damaged-433388/

Ο αντιπρόεδρος Αμπουλκαζίγιεφ υπαινίχθηκε ότι η αιτία της συντριβής μπορεί να ήταν λάθος του πιλότου, σημειώνοντας ότι έντεκα αεροσκάφη είχαν προσγειωθεί με ασφάλεια, παρά τις ίδιες καιρικές συνθήκες, την προηγούμενη ημέρα. Πρόσθεσε ότι το αεροσκάφος είχε προσπαθήσει να προσγειωθεί δύο φορές και ότι προκάλεσε ζημιές σε φώτα του διαδρόμου. Αυτή η δήλωση έρχεται σε αντίθεση με μια άλλη επίσημη δήλωση ότι το αεροπλάνο συνετρίβη κατά την πρώτη απόπειρα προσγείωσής του.https://www.thesun.co.uk/news/2623177/url-kyrgyzstan-plane-crash-pilot-climbing-wreckage-before-dying-hospital-crash-37/

Η Διακρατική Επιτροπή Αεροπορίας (IAC ή MAK) της Κοινοπολιτείας Ανεξαρτήτων Κρατών ξεκίνησε μια δική της τεχνική έρευνα.http://mak-iac.org/en/rassledovaniya/boeing-747-412f-tc-mcl-16-01-2017

Το τουρκικό υπουργείο μεταφορών δήλωσε ότι είχε στείλει δύο εμπειρογνώμονες από το συμβούλιο διερεύνησης ατυχημάτων στο Μπισκέκ για να βοηθήσει τις αρχές της Κιργιζίας.https://akipress.com/news:587667/

Μια τεχνική ομάδα της Boeing ταξίδεψε στην περιοχή του δυστυχήματος για να παράσχει βοήθεια, κατόπιν σχετικού αιτήματος, και με την καθοδήγηση του αμερικανικού οργάνου διερεύνησης ατυχημάτων, του Εθνικού Συμβουλίου Ασφάλειας Μεταφορών.http://boeing.mediaroom.com/news-releases-statements?item=129835

Πολλές αρχικές αναφορές στον τύπο ήθελαν ένα αεροσκάφος της Turkish Airlines να συμμετείχε στο δυστύχημα. Σε απάντηση, η Turkish Airlines δημοσίευσε μια δήλωση στο Twitter λέγοντας ότι ούτε το αεροσκάφος ούτε το πλήρωμα ήταν μέρος της αεροπορικής εταιρείας. Ωστόσο, η πτήση εκτελούνταν με αριθμό πτήσης της Turkish Airlines.http://www.aircargonews.net/news/airline/single-view/news/b747-freighter-crashes-in-kyrgyzstan-37-people-reported-dead.html?Continue=1

Παραπομπές

Κατηγορία:Αεροπορικά ατυχήματα